|  |  |
| --- | --- |
| БАТЛАВ.  МХЕГ-ЫН ХҮНСНИЙ АЮУЛГҮЙ БАЙДЛЫН ҮНДЭСНИЙ ЛАВЛАГАА ЛАБОРАТОРИЙН ДЭД ЗАХИРАЛ ........................................Т.БАРЧИНЛЭГСЭМ | БАТЛАВ.  “” ХХК-НЫ ГҮЙЦЭТГЭХ ЗАХИРАЛ  ........................................................ |

**ШИНЖИЛГЭЭНИЙ УР ЧАДВАРЫГ ҮНЭЛЭХ**

**БҮДҮҮВЧИНД ХАМРАГДАХ ТУХАЙ ГЭРЭЭ**

Улаанбаатар хот Дугаар № .../ ... 2020 оны ... сарын ...-ны өдөр

**Нэг. Нийтлэг үндэслэл**

Сорилтын лабораториудын шинжилгээний ур чадварыг хөндлөнгөөс үнэлэх үйл ажиллагааг энэхүү гэрээгээр зохицуулна.

Шинжилгээний ур чадварыг үнэлэх сорилтод итгэмжлэгдсэн ба итгэмжлүүлэхээр хүсэлт гаргасан сорилтын лабораториуд заавал оролцох бөгөөд итгэмжлэгдээгүй лабораториуд сайн дурын үндсэн дээр хамрагдаж болно.

Хүнсний бүтээгдэхүүний аюулгүй байдлыг хангах тухай хуулийн 15 дугаар зүйлийн 15.2.5 дахь заалт, MNS ISO/IEC 17025:2018 “Сорилтын болон шалгалт тохируулгын лабораторийн чадавхид тавих ерөнхий шаардлага” стандартын 3.5 тус тус үндэслэн нэг талаас “” ХХК-ыг төлөөлж дотоод хяналтын лабораторийн чанарын менежер.............../цаашид “Захиалагч” тал гэх/, нөгөө талаас Мэргэжлийн хяналтын ерөнхий газрын Хүнсний аюулгүй байдлын үндэсний лавлагаа лабораторийг төлөөлж Стратеги төлөвлөлт, эрсдлийн үнэлгээний төв, Ур чадварын сорилт хариуцсан ахлах мэргэжилтэн П.Отгонбаяр /цаашид “Гүйцэтгэгч” тал гэх/ нар дараах нөхцлөөр энэхүү гэрээг байгуулав.

**Хоёр. Гүйцэтгэгч байгууллагын эрх, үүрэг**

2.1. Ур чадварыг үнэлэх бүдүүвчийн хөтөлбөр, тарифын талаархи холбогдох мэдээллийг nrl.gov.mn цахим хуудсанд урьдчилж байршуулна.

2.2. Ур чадварыг үнэлэх бүдүүвчийн хяналтын дээжийг стандартын дагуу бэлтгэж, үр дүнд нь статистик боловсруулалт хийх, бодит утгыг тогтоон шалгаж, нууцална.

2.3. Дээжийг бат бөх тагтай саванд хүрэлцэхүйц хэмжээгээр савлан битүүмжилж, шаардлагатай мэдээлэл бүхий шошго наан, шинжилгээний болон дээж хүлээн авсан хуудасны хамт, хот дотор итгэмжлэгдсэн төлөөлөгчөөр, орон нутагт баталгаат шуудангаар хүргүүлж, баримтжуулна.

2.4. Ур чадварыг үнэлэх бүдүүвчид оролцсон лабораториудын бүртгэлийн код, үр дүнгийн нууцлалыг хадгална.

2.5. Ур чадварын үнэлгээний тайланг 1 сарын дотор оролцогчдод хүргүүлэх бөгөөд байгууллагын цахим хуудсанд кодын дагуу байршуулна.

2.6. Холбогдох хууль тогтоомжинд заасан гэнэтийн давагдашгүй хүчин зүйлсээс бусад шалтгаанаар тогтоосон хугацаанд ирүүлээгүй шинжилгээний үр дүнг хүлээж авахгүй.

**Гурав. Захиалагч байгууллагын эрх, үүрэг**

3.1. Ур чадварыг үнэлэх шинжилгээний дээжийн битүүмжлэл, үндсэн төлөв байдалд өөрчлөлт гарсан эсэхийг шалгаж хүлээн авна. Шаардлага хангахгүй болсон тохиолдолд даруй эргэн мэдэгдэнэ.

3.2. Шинжилгээг санал болгосон аргын дагуу гүйцэтгэж, ажлын хуудсыг зааврын дагуу үнэн зөв бөглөж, тогтоосон хугацаанд ирүүлнэ. Санал болгосон аргаас бусад аргаар гүйцэтгэсэн бол ажлын хуудаст тухайн аргын талаар дэлгэрэнгүй баримтыг хавсаргана.

3.3. Ур чадварыг үнэлэх бүдүүвч явуулахтай холбогдох санал, гомдлыг Хүнсний аюулгүй байдлын үндэсний лавлагаа лабораторид албан ёсоор тавих эрхтэй.

3.4. Шинжилгээний ур чадварыг үнэлэх бүдүүвчид (MNS ISO 17043:2010) хөтөлбөрийн дагуу оролцох захиалга өгсний үндсэн дээр дээжийн үнийг МХЕГ-ын даргын 2018 оны 11 дүгээр сарын 02-ны өдрийн 253 дугаар тушаалын хавсралтаар батлагдсан “Ур чадварын үнэлэх сорилтын дээжийн үнэлгээ”-ний дагуу саадгүй төлнө.

3.5. Захиалагч дээжийн үнийг гүйцэтгэгчийн нэхэмжлэлийн дагуу Төрийн

банкны 100900032003 тоот төгрөгийн дансанд шилжүүлнэ.

3.6. Зохион байгуулагчийн буруутай үйл ажиллагаа, давагдашгүй хүчин зүйлсийн улмаас хуваарийн дагуу оролцогч тал дээж хүлээн аваагүй тохиолдолд дээжийн төлбөрийг урьдчилан төлсөн бол төлбөрийг дараагийн ээлжинд шилжүүлэн тооцуулна. Бусад тохиолдолд захиалагчийн шилжүүлсэн дээжийн төлбөрийг буцаан олгохгүй.

3.7. Гэнэтийн давагдашгүй хүчин зүйл гэдэгт гал түймэр, газар хөдлөлт, салхи шуурга, аянга цахилгаан, үер усны гамшиг зэрэг байгалийн гамшиг, нийтийг хамарсан үймээн, эсэргүүцлийн хөдөлгөөн, төрийн эрх бүхий байгууллагын шийдвэр, хорио цээрийн дэглэм тогтоох зэрэг талуудын хүсэл зориг, эрх мэдлээс үл хамаарах шалтгаануудыг ойлгоно.

3.8. Оролцогч хөтөлбөрийн захиалганд орж, дээж оролцогч талд хүргэгдсний дараа дээжинд шинжилгээ хийх бололмжгүй шалтгаан нөхцөл үүссэн үед зохион байгуулагч талд буцаах шаардлага гарвал албан бичгээр мэдэгдэн 2 талын илгээмжийн зардлыг төлнө.

**Дөрөв. Бусад**

4.1. Энэ гэрээ нь Талуудын эрх бүхий төлөөлөгч нар гарын үсэг зурж, тамга дарж баталгаажуулснаар хүчин төгөлдөр болох ба тухайн оны 12 дугаар сарын 31-ний өдрийг дуустал хүчинтэй.

4.2. Гэрээг хоёр хувь үйлдэж, тал тус бүр нэг хувийг авч хадгална.

4.3. Гэрээнд нэмэлт өөрчлөлт оруулах аливаа нэмэлт өөрчлөлтийг талууд харилцан тохиролцож зөвшөөрснөөр бичгээр үйлдэж, талуудын эрх бүхий этгээд гарын үсэг зурж, тамга дарж баталгаажуулснаар хүчин төгөлдөр болно.

4.4. Энэхүү гэрээтэй холбогдон гарч болзошгүй бүх санал зөрөлдөөн, маргааныг талууд харилцан зөвшилцөх замаар шийдвэрлэх бөгөөд зөвшилцөөнөөр шийдвэрлэж чадахгүй бол Монгол улсын хууль тогтоомжийн дагуу маргааныг харъяалах шүүхээр шийдвэрлүүлнэ.

Гэрээ байгуулсан:

|  |  |
| --- | --- |
| Захиалагчийг төлөөлж:  Лабораторийн чанарын менежер ............................................  Утас: | Гүйцэтгэгчийг төлөөлж:  Стратеги төлөвлөлт, эрсдэлийн үнэлгээний төв, Ур чадварын сорилт хариуцсан ахлах мэргэжилтэн  ...............................................П.Отгонбаяр  Утас: 51263264, 99642596  Тооцооны нягтлан бодогч  ...............................................Х.Отгонтуяа  Утас: 99147991 |
| Хаяг:  *Улаанбаатар хот* | Хаяг: *Хүнсний аюулгүй байдлын*  *үндэсний лавлагаа лаборатори*  *17042, Чингисийн өргөн чөлөө-75,*  *Хан-Уул дүүрэг, Улаанбаатар хот* |